Legal Document

Category: 0

Text:
5. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 200 της 1/2 Μαρτ. 1950 (ΦΕΚ α΄ 69)  Περί τρόπου διαθέσεως της επί της καταναλώσεως σιγαρέττων εισφοράς υπέρ του Εράνου δια την ενίσχυσιν των οικογενειών των Μαχομένων και των συμμοριοπλήκτων.  Λαβόν υπ’ όψει: 1)Την υπ’ αριθ. 1109/ 21.12.1948 πράξιν του Υπουργικού Συμβουλίου, περί επιβολής εισφοράς επί της καταναλώσεως σιγαρέττων, υπέρ του Εράνου προς ενίσχυσιν των οικογενειών των Μαχομένων και των συμμοριοπλήκτων, 2)Τας διατάξεις του άρθρ. 17 παρ. 2 του υπ’ αριθ. 1071/47 Ν.Δ/τος «περί καλλιεργείας καπνού κατά το έτος 1949 και άλλων τινων διατάξεων» δια των οποίων εκυρώθη η ανωτέρω υπ’ αριθ. 1109/21.12.1948 πράξις του Υπουργικού Συμβουλίου. 3)Τας παρ. 2 και 7 του Κεφ. Α΄ της υπ’ αριθ. 1034/13.12.1949 πράξεως του Υπουργικού Συμβουλίου «περί των τιμών λιανικής πωλήσεως των σιγαρέττων και του επ’ αυτών φόρου καταναλώσεως» δια των οποίων καθωρίσθη το ποσόν της κατά χιλιόγραμμον και κατηγορίαν σιγαρέττων εισφοράς υπέρ του Εράνου    Σελ. 58 Βορείων Επαρχιών Ελλάδος, προς ενίσχυσιν των οικογενειών των Μαχομένων και των συμμοριοπλήκτων, ως και ο τρόπος εισπράξεως και αποδόσεως ταύτης, 4) Την φιλανθρωπικήν δράσιν  της Α.Μ. Της Βασιλίσσης και την ανάγκην όπως εξασφαλισθούν οι πόροι των υπό την Προστασίαν Αυτής τελουσών φιλανθρωπικών και Κοινωνικών επιδιώξεων, 5)Σχετικήν εισήγησιν του επί των Οικονομικών Υπουργού, αποφασίζει: 1.Η δια της υπ’ αριθ. 1109/21.12.1948 πράξεως του Υπουργικού Συμβουλίου, κυρωθείσης δια του άρθρ. 17 παρ. 2 του υπ’ αριθ. 1071/1949 Ν.Δ/τος, επιβληθείσα εισφορά επί της καταναλώσεως σιγαρέττων, υπέρ του Εράνου δια την ενίσχυσιν των οικογενειών των Μαχομένων και των συμμοριοπλήκτων, θέλει διατηρηθή και αφού εκλείψουν οι σκοποί δι’ ους αρχικώς επεβλήθη, οι δε εκ ταύτης πόροι διατίθενται προς ενίσχυσιν των υπό την προστασίαν της Α.Μ. Της Βασιλίσσης τελουσών φιλανθρωπικών επιδιώξεων. Ήδη, αντί της υπ’ αριθ. 1109/1948 πραξ. Υπ. Συμβουλίου (ΦΕΚ Α΄ 332) ισχύει η διάταξις του άρθρ. 5 Ν.Δ. 4373/1964 περί διαρρυθμίσεως του φόρου καταναλώσεως καπνού (τόμ. 28 σελ. 320,34), καθ’ ην τα αποδιδόμενα εκ του φόρου καταναλώσεως σιγαρέττων ποσά υπέρ της Βασιλ. Προνοίας, ορίζονται δι’ αποφάσεως του Υπ. Οικονομικών. 2.Διαρκούσης της ενισχύσεως των οικογενειών των Μαχομένων και συμμοριοπλήκτων δύναται, δι’ αποφάσεως της Εκτελεστικής Επιτροπής του Εράνου Βορείων Επαρχιών της Ελλάδος, μέρος των πόρων εκ της ως άνω εισφοράς να διατίθεται υπέρ του ιδρύματος «η Φανέλλα του Στρατιώτου» και των λοιπών υπό την προστασίαν της Α.Μ. Της Βασιλίσσης τελουσών φιλανθρωπικών επιδιώξεων. 3.Άμα ως εκλείψη ή περιορισθή η ανάγκη ενισχύσεως των οικογενειών των Μαχομένων ή Α.Μ. η Βασίλισσα θέλει συστήσει παρ’ Αυτή Επιτροπήν, ήτις εξετάζουσα τας ανάγκας των διαφόρων Φιλανθρωπικών και Κοινωνικών Οργανώσεων θα χρηματοδοθή αυτάς δια των εις την διάθεσίν της τιθεμένων εκ της ανωτέρω εισφοράς ποσών. Εκδόσαν προς τούτο την παρούσαν υπ’ αριθ. 200 πράξιν του, ήτις θέλει δημοσιευθή δια της Εφημερίδος της Κυβερνήσεως.             35.Α.ε.4-5 Πρόνοια Β.Ελλάδος